金山区（上海市）

金山区是上海16个区之一，勒垃上海西南面，属于郊区，南面靠牢仔杭州湾，北面是松江区，东面是奉贤区，西面是浙江嘉兴个嘉善县搭仔平湖市。杭州湾里向个浮山岛是整个上海最最靠南面个陆地。

 历史 
雍正四年（1726年），金山县建立。1958年11月，金山县从江苏苏州划畀上海。1972年，上海石化总厂垃金山开始动工；现在属于中石化，是中国重要个石油化工企业。1997年，设立金山区。

 交通 

金山是交关高速帮火车出上海到浙江甚至是到整个中国南方去个通道，是上海西南面个大门口。

1975年9月，金山铁路开通；2001年关脱仔，2012年改造好之后重新开放。金山铁路从金山卫一脚步通到徐汇个上海南站，是金山到市里向重要个交通方式，帮别个区里向个地铁差弗多。

 文化帮旅游 
弗像市区外地人交关，金山此地个本地言话受到普通言话个影响小，保留仔弗少吴语自家个特色搭表达方式。金山有好几只白相个户堂，像枫泾古镇、金山城市沙滩个点地方，垃上海侪非常有名。

分类:上海个区